**Julia Fiona Roberts** (s. 28. lokakuuta 1967 Smyrna, Georgia) on Oscar-palkittu yhdysvaltalainen näyttelijä. Hänet tunnetaan rooleistaan elokuvissa *Teräskukat*, *Pretty Woman*, *Notting Hill*, *Perhe – August: Osage County* ja *Erin Brockovich*, josta hänet palkittiin parhaan naispääosan Oscarilla.

Varhainen elämä
---------------

Julia Robertsin vanhemmat Walter ja Betty olivat kumpikin näyttelijöitä, jotka kouluttivat työkseen nuoria näyttelijöitä ja käsikirjoittajia. Hänellä on vanhempi veli Eric Roberts ja sisko Lisa, jotka ovat myös näyttelijöitä. Robertsin vanhemmat erosivat 1971. Hänen äitinsä meni eron jälkeen uudelleen naimisiin. Julia Robertsin isä kuoli syöpään kun tyttö oli yhdeksänvuotias. Roberts sai roomalaiskatolisen kasvatuksen.

Lapsena Roberts halusi tulla eläinlääkäriksi, mutta pian valmistuttuaan lukiosta hän päätti seurata siskoaan New Yorkiin aloittaakseen näyttelijänuran. Julia Roberts teki mallisopimuksen Click-nimisen mallitoimiston kanssa New Yorkissa. *lähde?*

Julia Robertsin oikea nimi on Julie Roberts. Hän vaihtoi etunimensä Juliaksi, koska Julie Roberts -niminen näyttelijä oli jo näyttelijäliitossa.

Ura
---

Robertsin ensimmäinen elokuvaesiintyminen tapahtui vuonna 1986 elokuvassa *Blood Red*, jossa hänellä oli sivurooli. Elokuvassa esiintyi myös hänen veljensä Eric Roberts elokuvan pääroolissa. Elokuva julkaistiin kuitenkin vasta vuonna 1989.

Hänen läpimurtoelokuvansa oli *Pretty Woman* vuodelta 1990, jossa hänen vastanäyttelijänä oli Richard Gere. Elokuva aloitti Robertsin uran yhtenä korkeimmin palkattuna näyttelijänä maailmassa. Roberts oli ensimmäinen naisnäyttelijä jolle on maksettu 20 miljoonaa dollaria yhdestä elokuvasta. Tällä hetkellä hän ja Cameron Diaz jakavat maailman parhaiten palkatun naisnäyttelijän tittelin. Roberts on yksi kolmesta näyttelijättärestä (tieto heinäkuulta 2005), jotka ovat saavuttaneet 20 miljoonan dollarin palkkiorajan yhdestä elokuvasta.

Vuonna 2000 Roberts palkittiin parhaan näyttelijän Oscarilla elokuvasta *Erin Brockovich*. Hän oli kaksi kertaa ehdokkaana parhaan näyttelijän kategoriassa 1990-luvulla.

2000-luvulla hänet on nähty *Ocean’s Eleven* -menestyselokuvissa, joissa hän näyttelee George Clooneyn esittämän kasinovaras Danny Oceanin vaimoa Tessiä.

Vuonna 2014 Roberts näytteli HBO:n televisioelokuvassa *The Normal Heart*, josta hän sai Emmy-ehdokkuuden parhaasta naissivuosasta.

Yksityiselämä
-------------

Julia Roberts käymässä Incirlik-sairaalassa 7. joulukuuta 2001.
Robertsin ensimmäinen avioliitto oli muusikko Lyle Lovettin kanssa 1993–1995. Roberts tapasi toisen aviomiehensä kameramies Danny Moderin *The Mexican* -elokuvan kuvauksissa vuonna 2000. Mies oli naimisissa, mutta erosi. Roberts ja Moder avioituivat 4. heinäkuuta 2002. Heillä on kolme lasta: marraskuussa 2004 syntyneet kaksoset sekä kesäkuussa 2007 syntynyt poika.

Roberts on seurustellut Jason Patrickin, Benjamin Brattin, Matthew Perryn, Liam Neesonin ja Kiefer Sutherlandin kanssa.

Roberts on valittu *People*-lehden äänestyksessä 50 kauneimman naisen joukkoon yhdeksän kertaa. *lähde?*

Emma Roberts on Julia Robertsin veljen Eric Robertsin tytär. Emma Roberts on ollut pienestä pitäen Julia Robertsin elokuvien kuvauspaikoilla, ja itsekin on nyt näyttelijä.

Roberts kertoi vuonna 2010 olevansa uskonnoltaan hindulainen.

Filmografia
-----------

*Pääartikkeli: Julia Robertsin filmografia*

Lähteet
-------

1. 1 2  Julia Roberts Bio Biography. Viitattu 8.3.2015. (englanniksi)
2. ↑  Talmagde, Eric: ’Eat Pray Love’ Star Julia Roberts Happy As Is *The Washington Times*.  18.8.2010. Washington DC. Viitattu 6.3.2019. (englanniksi)
3. ↑  Julia Roberts *AskMen*.  (englanniksi)
4. ↑  Giles, Jeff: The 20 Million Dollar Woman *Newsweek*.  3.12.2000. Viitattu 13.3.2000. (englanniksi)
5. ↑  Primetime Emmys: Full List of Nominees *Deadline*.  10.7.2014. Viitattu 19.7.2014. (englanniksi)
6. 1 2 3 4  Julia Roberts *People*. Yhdysvallat:  Meredith Corporation.  Arkistoitu 23.2.2015. Viitattu 8.3.2015. (englanniksi)
7. ↑  Blake, Heidi: Julia Roberts: I’m a Hindu *The Daily Telegraph*.  5.8.2010. Telegraph Media Group. Viitattu 8.3.2015. (englanniksi)

Aiheesta muualla
----------------

* Kuvia tai muita tiedostoja aiheesta **Julia Roberts** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
* Korea
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* SNAC
* IdRef

 |

 |